**Lacrimosa** on Hannu Kahakorven ohjaama suomalainen televisioelokuva vuodelta 2008. Elokuvan teemana on kuuluisan laulajattaren vähittäinen vapautuminen edesmenneen puolisonsa muistosta.

Juoni
-----

Prologissa näytetään auto-onnettomuus, jonka seuraukset jätetään katsojalle hämäriksi.

Vuosituhannen alun Helsinki. Jan Saras ja Juulia Leivas kohtaavat toisensa sattumalta metroaseman bussipysäkillä. Juulia on menestyvä taidelaulaja ja leski. Hänen äitinsä Saga on kuvataiteilija, joka sairastaa MS-tautia; isä Aarne on oopperalaulaja. Janilla puolestaan on päättyvä romanssi Helena Luodon kanssa. Janin haltuun jää vahingossa partituurikansio, joka kuuluu Juulialle. Sen myötä hän saa yhteyden Juuliaan: luvassa on romanttisia tuokioita kahviloissa, ravintoloissa ja Helsingin vilppaassa ulkoilmassa. Seuraus: Jan ja Juulia rakastuvat toisiinsa. Juulia on edelleen kiinni edesmenneen miehensä Leifin muistossa, mutta pääsee Janin avulla irti siitä. Helena tahollaan kertoo olevansa raskaana, mutta ei Janille. Juulia kuulee asiasta Janin pojalta ja väärinkäsityksen seurauksena laittaa suhteensa Janiin katkolle.

Italiassa 130 kilometriä Roomasta pohjoiseen Bagnoregion kunnassa satojen metrien korkeudella sijaitsee kylä nimeltään Civita, jossa Juulia on viettänyt paljon aikaansa. Kylä tunnetaan myös nimellä "La città che muore". Juulia matkustaa sinne ja Jan seuraa perässä. Jan kosii Juuliaa ja kihlapari viettää onnellisia hetkiä Civitassa. Ulkokuvat on otettu autenttisilla paikoilla.

Kahden vuoden päästä Janilla ja Juulialla on lapsi. Jan lähtee työasioissa ulkomaille. Palatessaan lentokentältä Juulia on ajaa nokkakolarin rekka-auton kanssa, mutta välttää onnettomuuden viime hetkellä. Sen sijaan hän suistuu tieltä ja auto pyörähtää katolleen - Juulia kuolee siihen.

Loppukaneetin mukaan tarina perustuu löyhästi tositapahtumiin.

Taustaa
-------

*Lacrimosa* on ohjaajansa Hannu Kahakorven ja käsikirjoittajansa Liisamaija Laaksosen viimeinen yhteistyö. Kahakorpi oli etsinyt *Lacrimosan* kaltaista suuren mittakaavan rakkaustarinaa useita vuosia - Laaksonen otti tehtävän vastaan: syntyi *Lacrimosa*. Nimi on viittaus Giuseppe Verdin sävelteokseen "Requiem". Lacrimosa on kyyneltä tarkoittavan lacrima-substantiivin feminiini adjektiivi.

Musiikki
--------

*Lacrimosassa* on päähenkilön ammatin mukaisesti runsaasti diegeettistä musiikkia. Juulian lauluäänenä on Essi Luttinen. Musiikki etuäänitettiin Turussa ja Helsingissä. Lacrimosan laulajat ovat Roland Liiv, Pille Lill, Helen Lokuta ja Priit Volmer. Chorus Cathedralis Aboensis -kuoroa johtaa Seppo Murto ja Turun filharmonisen orkesterin kapellimestarina on Pertti Pekkanen. Muusikot Italiassa ovat Salvatore Argangeli, Angelo Capitani ja Franco Medori. *Lacrimosan* äänisuunnittelusta vastaa Ari-Pekka Heikkinen.

Juulian isää Aarnea näyttelevä Jaakko Ryhänen on oopperalaulaja. Aarne laulaa Juulian säestämänä Rauno Lehtisen sävelmän "On hetki".

Italiassa kuvatussa niittykohtauksessa on taustamusiikkina Umberto Tozzin menestyssävellys "Ti amo" vuodelta 1977. Elokuvassa on stereoääni.

Julkaisut
---------

*Lacrimosa* sai ensi-iltansa tammikuussa 2008. Yleisradio julkaisi sen maksuttomassa Areena-palvelussaan toukokuussa 2018, jossa se on katsottavissa vuoden ajan.

Näyttelijät
-----------

|  |  |  |
| --- | --- | --- |
|  Katariina Kaitue  | … |  Juulia Leivas
  |
|  Ville Virtanen  | … |  Jan Saras
  |
|  Tea Ista  | … |  Saga Leivas
  |
|  Jaakko Ryhänen  | … |  Aarne Leivas
  |
|  Lauri Karhula  | … |  Jori Saras
  |
|  Aino Seppo  | … |  Helena Luoto
  |
|  Eija Nousiainen  | … |  Anna
  |
|  Matti Ristinen  | … |  Lauri Aro
  |
|  Rauha Puntti  | … |  Juulian naapuri
  |
|  Veli-Matti Iljin  | … |  Leif
  |

Lähteet
-------

1. ↑  Säilynoja, Juhana: "Talo oli täynnä loistavia naisia, mutta rooleja ei löytynyt" ja siksi Liisamaija Laaksonen otti kynän käteensä (Tunteiden ja näyttelijöiden riemuvoittoja) *Yle Elävä arkiston blogi*.  3.5.2018. Yleisradio. Viitattu 7.9.2018.
2. ↑  Elokuvan lopputekstit
3. 1 2  Lacrimosa  3.5.2018. Yleisradio. Viitattu 6.9.2018.

Aiheesta muualla
----------------

* *Lacrimosa* Yle Areenassa
* Vintti.yle.fi: Lacrimosa
* Keskisuomalainen: Tv-elokuva rakkaudesta - Lacrimosa (7.1.2008)

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Hannu Kahakorpi |
| --- |
|  |
| Pitkät elokuvat (ohjaus) | 
* Päätalo (2008)

 |
|  |
| TV-elokuvat ja -sarjat (ohjaus) | 

|  |  |
| --- | --- |
| 1970-luku | 
* Kuolleista herännyt (1975)
* Isännät ja isäntien varjot (1976)
* Onnellinen mies (1979)

 |
|  |
| 1980-luku | 
* Halveksittu (1980)
* Tartsan Koivula suomalaisessa leppämetsässä (1980)
* Aikalisä (1981)
* Matkalla kotiin (1982)
* Kolmetoista mehiläistä (1983)
* Raamit ränniin (1984)
* Vartioitu saari (1984)
* Juhani on kuumeessa (1985)
* Lumikit – Eli kohtauksia naisen elämästä (1986)
* Kadotetut (1987)
* Näkemiin oli alussa (1987)
* Gabriel komm zurück (1988)
* Rakkaustarina (1988)
* Irti maasta (1989)
* Kuhmon huumaa (1989)
* Poliisijuttu (1989)

 |
|  |
| 1990-luku | 
* Missä on suuri pohjoinen (1991)
* Maigret ja aave (1993)
* Tuntemattomalle jumalalle (1993)
* Milkshake (1994)
* Kotikatu (1995)
* Konsertto Mallorcalla (1997)
* Viisi tytärtäni (1997)

 |
|  |
| 2000-luku | 
* Lacrimosa (2008)

 |

 |
|  |
| Lyhytelokuvat (ohjaus) | 
* The Raid (1997)

 |

 |